Wernarjecy

Wernarjecy (tež Wednarecy;  Wehrsdorf) su wjes w južnym dźělu sakskeje Hornjeje Łužicy. Słušeja wot lěta 1994 k Załomskej gmejnje w Budyskim wokrjesu.

 Geografija 
Wjes leži na samym juhu Budyskeho wokrjesa při zwjazkowej dróze B98 njedaloko čěskeje hranicy. Susodnej wsy stej Załom na wuchodźe a Wołbramecy na zapadźe.

 Stawizny 
mini|left|Karta z lěta 1882

Prěnje historiske naspomnjenje lěsneho łanowca jako Wernharstorff pochadźa z lěta 1419. Wjes bě so wot němskich sydlerjow załožiła a njeměješe ženje domoródnych serbskich wobydlerjow. Ležownostne knjejstwo wukonješe w lěće 1547 Budyska měšćanska rada, 1566 ryćerkubło w susodnym Hainspachu w Čechach a we 18. lětstotku Budyske tachantstwo. W 19. lětstotku wobsteješe samostatne ryćerkubło we wsy samej. 

Cyrkwinsce słušachu Wernarjecy hač do lěta 1618, to rěka do wudyrjenja Třicećilětneje wójny, do Hainspacha a potom hač do lěta 1725 do Załomskeje wosady. Wot tutoho lěta maja Wernarjecy swójsku wosadnu cyrkej.

 Žórła 

 Wotkaz 

Kategorija:Załom
Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Prěnje naspomnjenje 1419
Kategorija:Cyrkwinska wjes
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1994